text: Debat: Europol eller ej
  30 november 2015 kl. 19.24
  Henning Hyllested (EL) og Benny Engelbrecht (S) i debat om Europol på TV SYD mandag aften. Se hele debatten her.
  Socialdemokraternes Benny Engelbrecht (S) fra Gråsten var mandag aften ikke i tvivl. Han går ind for et ja, fordi det er ifølge ham lig med medbestemmelse.
  - Hvis man stemmer nej, overlader vi det til det øvrige Europa at bestemme, om vi må være med eller ej. Ved et ja bestemmer vi selv, sagde han på direkte tv fra TV SYDs studie ved den dansk-tyske grænse.
  Hans opponent Henning Hyllested (EL) var hurtig til at skyde ja-sidens fokusering på Europol eller ej ned.
  - Ja-partierne har taget Europol som gidsel i den her diskussion og forsøgt at gøre det til en afstemning om Europol eller ej. Det handler det ikke om, sagde han i studiet.
  Se hele debatten mellem de to politikere herunder:
  
  